**Formål:**Skolebestyrelsen er ansvarlig for vedtagelse og godkendelse af skolens budget. Nærværende princip beskriver rammerne for skolebestyrelsens arbejde med budgettet.

**Mål**:

* At kvalificere vedtagelsen af et holdbart budget.

**Skolens ansvar:**

Skolens rammebevilling omfatter lønmidler samt driftsmidler, herunder indvendig vedligeholdelse.

Overordnet set står skoleledelsen for udarbejdelsen af budget og regnskab. Skolebestyrelsen drøfter, vedtager og godkender budget og regnskab på skolebestyrelsesmøderne.

* Skoleledelsen fremlægger efter regnskabets afslutning sidste års regnskab på først mulige skolebestyrelsesmøde
* Skoleledelsen fremlægger indeværende års budget på først mulige skolebestyrelsesmøde, når de relevante tal er tilgængelige
* Skolebestyrelsen orienteres om status på budget på skolebestyrelsesmøde i maj eller juni.
* Skolebestyrelsen udarbejder høringssvar til det kommende kalenderårs kommunale budget i august/september.
* Skolebestyrelsen orienteres om status på budget i efteråret.
* Skolebestyrelsen orienteres om brug af evt. restbudget

**Succeskriterier**At budgettet til stadighed er holdbart med et årligt tilbagevendende acceptabelt resultat.

**Tilsyn**Tilsyn med skolens budget føres løbende henover året. Revidering af princippet planlægges til første halvår 2025.